stanford-oval/wikipedia huggingface dataset:
ממלכת נגרופונטה

| --- | --- |

 ממשל
 שפה נפוצה:  ונטית (רשמית), יוונית (הרוב)
 עיר בירה:  כלקיס
 היסטוריה
 הקמה:  1204
 תאריכי הקמה:  1204 
 פירוק:  1470
 כיבוש עות'מאני:  1470 
 ישות קודמת:  האימפריה הביזנטית
 ישות יורשת:  האימפריה העות'מאנית
 דמוגרפיה
 דת:  קתולית (רשמית), יוונית-אורתודוקסית (הרוב)
 
ממלכת נגרופונטה או טריארכית נגרופונטה הייתה מדינה צלבנית אשר הוקמה על האי אוויה (באיטלקית: Negroponte) לאחר חלוקת האימפריה הביזנטית, בעקבות מסע הצלב הרביעי. הממלכה חולקה לשלוש ברונויות (כלקיס, קריסטוס ואוריאו) ונוהלה על ידי מספר קרובי משפחה מלומברדיה. האי עבר להשפעת הרפובליקה של ונציה והחל משנת 1390, והפך למושבה של ונציה בשם הממלכה של נגרופונטה.
היסטוריה > יסוד הממלכה

בהתאם לחלוקת הטריטוריה הביזנטית (Partitio terrarum imperii Romaniae), האי אוויה הוענק לבונפיס ממונטפראט, מלך סלוניקי. בוניפציוס בתורו ויתר על האי לטובת האציל הפלמי ז'אק השני מאבסנס, אשר ביצר את הבירה כלקיס.
לאחר מותו של ז'אק השני, באמצע שנת 1205, האי הועבר לשליטת שלושה ברונים מוורונה. אלה חילקו את האי לשלוש ברונויות: הצפונית אוריו (terzero del Rio), הדרומית, קריסטוס (terzero di Caristo), והמרכזית, כלקיס (terzero della Clissura). העיר כלקיס או נגרופונטה (המוזיקלית città' דה לומברדי, "עיר של הלומברדים") אף שהייתה בשליטת הברונות המרכזית, שימשה כבירת הממלכה ובה ישבו שלושת השליטים הלומברדים ובני משפחותיהם. בשנת 1209 ביסס עצמו, אחד מן השלושה, רבאנו דלה קרצ'רי, כשליטו הבלעדי של האי.
לאחר שכרת ברית לא מוצלחת בעת המרד הלומברדי נגד הקיסר הלטיני, הנרי מפלנדריה, רבאנו ביקש למצוא לעצמו נותן חסות חזק. לפיכך, בחודש מרץ 1209, הוא חתם על ברית עם ונציה, אשר הכיר בוונציה כשליטה העליונה ונתן לוונציה זכויות מסחריות משמעותיות. למרות זאת, בחודש מאי 1209, במטרה לאזן עצמו מבחינה מדינית, רבאנו הכריז על עצמו כווסאל של האימפריה הלטינית.
היסטוריה > סכסוכי ירושה

עם מותו של רבאנו בשנת 1216, החל סכסוך בין יורשיו על בחירת המנהיג הבא, עובדה שאיפשרה לשליח ונציה להתערב כמתווך. הוא חולק את שלושת הברונויות לשניים, ובכך יצר שש טריטוריות. הברונות הצפונית של אוריאו חולקה בין שני אחייניו של רבאנו; הברונות הדרומית חולקה בין אלמנתו, איזבלה, ובתו, ברטה. הברונות הדרומית חולקה בין יורשי עמיתו ג'יברטו. נקבעו גם הוראות באשר לסדר הירושה העתידי כדי להבטיח כי השלטון יוותר בידי המשפחות הלומברדיות.
מותה של קרינטנה דלה קרסרי, שליטת מחצית אוראוס ואשתו של גיום השני וילאהרדואין, שליטה הפורמלי של נגרופונטה, הוביל למה שכונה בשם "מלחמת הירושה של אביאטה", אשר כללה את נסיכות אכאיה ואת ונציה. ויליאם תבע לעצמו את עיזבון אשתו, בעוד שהברונים הלומברדים לא היו מוכנים לוותר על חלקה. ב-14 ביוני 1256, גיום מוורונה ונרזונה דלה קרסרי, שניים מן הברונים, התכחשו לנאמנותם לגיום השני והצהירו אמונים לוונציה. גיום השני הגיב בהשתלטות על העיר כלקיס, אותה כבשה ונציה מחדש בתחילת 1258. המלחמה הסתיימה בקרב קרידי בחודשים מאי ויוני 1258, שם הביס גיום השני את דוכס אתונה, גי דה לה רוש, אשר כרת ברית עם הברונים המורדים. סכסוך זה הסתיים באוגוסט 1259, אז הביא דוכס ונציה את הצדדים למשא ומתן לשלום, בעקבותיו נחתם הסכם בשנת 1262, אשר הכיר בשלטון גיום השני על האי, אבל לא בשליטתו באוראוס.
היסטוריה > תקופת השלטון הביזנטי

בעת שנחתם ההסכם בתיווך דוכס ונציה ביססה עצמה האימפריה של ניקאה ככוח מוביל באזור של האימפריה הביזנטית לשעבר, לאחר שכבשה מחדש שטחים מן השליטים הלטינים. לשיא הצלחתה הגיעה האימפריה בכיבוש קונסטנטינופול בשנת 1261 ולייסודה מחדש של האימפריה הביזנטית, אשר שליטה, מיכאל השמיני פלאולוגוס, ביקש לכבוש שוב את השטחי שטחי הנסיכויות בדרום יוון. למטרה זו הוא גייס את שירותיו של ליקריו, מורד איטלקי אשר בסיסו היה ליד קריסטוס. כוחות ביזנטים, בפיקוד ליקריו, השתלטו עד מהרה על אוויה, להוציא את העיר כלקיס.
רק לאחר עזיבתו של ליקריו, לאחר שנת 1280, חזרה השליטה הלטינית לאי בסיוע ונציה. בשנת 1296 גורשו הביזנטים באופן מוחלט מאוויה בעזרת בוניפזיו דה ורונה..
היסטוריה > היסטוריה מאוחרת

בשנת 1317 נפלה קריסטוס לידי החברה הקטלנית של דון אלפונסו פדריק, שליטה הדתי של דוכסות אתונה ובנו הלא חוקי של פרדריק השלישי מסיציליה. בשנת 1319, נחתם חוזה שלום בין ונציה לדון אלפונסו, לפיו הוא שמר שליטתו בקריסטוס, אשר את הזכויות עליה רכשה ונציה בשנת 1365.
לאחר מות הברונים האחרונים של אוויה, בשנת 1383 ובשנת 1390, עברו השטחים בהם שלטו לשלטונה של וונציה ובכך הושלמה שליטתה רחבי האי. עם זאת, חלוקת האי לברונויות נשמרה, ובני משפחות מוונציה ניהלו את הברונויות באי, בעוד ששליטו הוונציאני העליון של האי ישב בכלקיס.
שלטונה של ונציה באי נמשך עד 1470, כאשר, במהלך המלחמה העות'מאנית בוונציה בשנים 1463-1479, הסולטן מהמט השני יצא למערכה נגד כלקיס. עם נפילת העיר, עבר כל האי לשליטה עות'מאנית. נפילת העיר הייתה לימים לנושא אחת האופרות של רוסיני, "מאומטו השני".
לקריאה נוספת

Bury, John Bagnell (1886). "The Lombards and Venetians in Euboia (1205–1303)". The Journal of Hellenic Studies. 7: 309–352. doi:10.2307/623649.
Bury, John Bagnell (1887). "The Lombards and Venetians in Euboia (1303–1340)". The Journal of Hellenic Studies. 8: 194–213.
Bury, John Bagnell (1888). "The Lombards and Venetians in Euboia (1340–1470)". The Journal of Hellenic Studies. 9: 91–117. doi:10.2307/623661.
GREECE, LATIN LORDSHIPS
Fine, John Van Antwerp (1994), The Late Medieval Balkans: A Critical Survey from the Late Twelfth Century to the Ottoman Conquest, University of Michigan Press, ISBN 978-0-472-08260-5
Koder, Johannes (1973), Negroponte: Untersuchungen zur Topographie und Siedlungsgeschichte der Insel Euboia während der Zeit der Venezianerherrschaft (בגרמנית), Vienna: Verlag der Österreichischen Akademie der Wissenschaften, ISBN 3-7001-0020-5
Miller, William (1908), The Latins in the Levant, a History of Frankish Greece (1204–1566), New York: E.P. Dutton and Company
Nicol, Donald MacGillivray (1993), The Last Centuries of Byzantium, 1261–1453, Cambridge University Press, ISBN 978-0-521-43991-6
Setton, Kenneth M. (1976), The Papacy and the Levant, 1204–1571: Volume I, The Thirteenth and Fourteenth Centuries, Philadelphia: The American Philosophical Society, ISBN 0-87169-114-0
הערות שוליים

↑  Fine 1994, p. 190; Setton 1976, p. 426.
תיאור העיר נגרופונטה (Chalkis) על ידי קרטוגרף ונציאני, ג'יאקומו פרנקו (1597)
הברית הפלמית החדשה

| --- | --- |

 מדינה:  בלגיה 
 מייסד:  חירט בורז'ואה 
 מנהיגים:  בארט דה ובר
 תקופת הפעילות:  2001–הווה (כ־24 שנים)
 אידאולוגיות:  לאומיות פלמית רגיונליזם כלכלי שמרנות ליברלית פרו-אירופיות
 מטה:  בריסל, בלגיה
 מיקום במפה הפוליטית:  ימין-מרכז
 ארגונים בינלאומיים:  הברית החופשית האירופית 
 צבעים רשמיים:  צהוב 
 
 www.n-va.be
 
הברית הפלמית החדשה (בהולנדית: Nieuw-Vlaamse Alliantie, באנגלית: New Flemish Alliance) היא מפלגת מרכז-ימין לאומית שמרנית בבלגיה שנוסדה בשנת 2001. המפלגה מזהה עצמה כדוגלת בבדלנות פלמית ושואפת בדרכי שלום להינתקות מחוז פלנדריה של דוברי ההולנדית (הפלמים) מהאזור של דוברי הצרפתית (הוולונים) בולוניה.
מנהיג המפלגה הראשון, משנת 2001 היה חירט בורז'ואה. משנת 2004 הנהיג את המפלגה בארט דה-ובר. מאז היווסדה היא בעלייה מתמדת כאשר בבחירות של 2014 הצליחה לטפס עד המקום הראשון, עם 20.32% מהקולות וכ-33 מושבים בפרלמנט.
בשנת 2019 בבחירות לפרלמנט האירופי המפלגה זכתה ב-3 מקומות (אסיטה קנקו היא בין נציגי המפלגה).
דריה בסדינה

דריה סטניסלבובנה בסדינה (ברוסית: Да́рья Станисла́вовна Бесе́дина; נולדה ב-22 ביולי 1988 חימקי, רוסיה הסובייטית, ברית המועצות) היא פוליטיקאית רוסית, המכהנת כחברת הדומה העירונית של מוסקבה מטעם מפלגת יאבלוקו.
ביוגרפיה

דריה נולדה בשנת 1988 בחימקי, שבמחוז מוסקבה, רוסיה הסובייטית. בילדותה, היא חיה במשך שנתיים בהמבורג, גרמניה.
הייתה שותפה בארגון "פרויקטים עירוניים" שמטרתן לשפר את מראה העיר, באמצעות אורבניות מודרנית. בוגרת המכון לאדריכלות של מוסקבה (Московский архитектурный институт) משנת 2014 והיא אדריכלית במקצועה.
ביוגרפיה > הדומה העירונית של מוסקבה

דריה זכתה בבחירות לדומה העירונית של מוסקבה להתכנסות השביעית, מטעם מחוז הבחירה השמיני (מחוזות שדה תעופה, וויקובסקי, קופטבו, סוקול) וקיבלה 14,911 קולות (36.6%). הייתה חברה בוועדות לחינוך, מדיניות סביבתית, ניהול עירוני ומדיניות דיור בפרלמנט של מוסקבה.
נתמכה על ידי מערכת "ההצבעה הכחמה" שיזם אלכסיי נבלני ובמהלך הדיונים על התיקונים לחוקת רוסיה (2020), דחקה בשאר חברי הפרלמנט במוסקבה להצביע נגד התיקונים המוצעים.
יוזמתה הראשונה של בסדינה הייתה ניסיון לפזר הדומה העירונית של מוסקבה. לטענתה, הרכב הפרלמנט הנבחר לא שיקף את הלךהרוח האמיתי של המוסקובאים, מכיוון שרוב מועמדי האופוזיציה לא הורשו להשתתף בבחירות. ההצעה לא נתמכה על ידי צירי הפרלמנט. סיעת יאבלוקו שנכנסה לדומה כללה יחד עם דריה גם את יבגני בונימוביץ', מקסים קרוגלוב וסרגיי מיטרוחין.
באוקטובר 2019, כאשר תקציב מוסקבה הועלה להצעה בקריאה ראשונה בישיבת הדומה, בסדינה דרשה דיון ושימוע ציבורי בנושא טיוטת התקציב. השימועים נערכו ובסדינה ביצעה תיקונים בטיוטת התקציב - קבעה הקצאת כסף להקמת קווי חשמליות ורכישת טרוליבוסים במקום הוצאות לבניית כבישים, אך התיקונים נדחו. דריה הייתה אחת משבעת חברי הפרלמנט שהצביעו נגד התקציב.
בנובמבר 2019, הציעה שחברי הדומה יוותרו על מכוניות השרד ובמקום זאת להעניק זכות נסיעה בתחבורה ציבורית ומונית ללא תשלום, מה שיפחית את הוצאות התקציב של מוסקבה על חברי הפרלמנט במאה מיליון רובל בשנה.
במהלך דיווח לצירי הדומה העירונית של מוסקבה, ראש עיריית מוסקבה סרגיי סוביאנין, למרות התנגדותם של חברי רוסיה המאוחדת והמיקרופון הכבוי, שאלה דריה שאלה לגבי האנשים שהורשעו לאחר שנעצרו בהפגנות אופוזיציה ושאלה את ראש העיר אם הוא מרגיש אחראי לעובדה שאנשים ישבו בכלא. השאלה נדחתה על ידי ועדה מיוחדת של הדומה, אולם סוביאנין נאלץ לענות.
בדצמבר 2019 היא פנתה לבית משפט באשר לתיקונים שביצעה סיעת רוסיה המאוחדת לתקנות של הדומה המוסקבאית, המאפשרים לצירים להצביע מבלי להיות נוכחים בישיבה. זו הייתה הפעם הראשונה בהיסטוריה, שהוגשה תביעה על ידי חבר פרלמנט מוסקבאי נגד פעולות של הדומה העירונית עצמה.
ב-12 במרץ 2020, בישיבה חריגה של הדומה, שנתאספה כדי להביע אישור לתיקונים החוקתיים שהציע הנשיא ולדימיר פוטין, הגיע בסדינה בחולצת טריקו עם הכיתוב אופסה ובכך הביעה אי הסכמה עם האיפוס המוצע לקדנציות הנשיאותיות של ולדימיר פוטין, שיאפשרו לו להמשיך לשלוט במדינה.
איננו יכולים לקבל תיקונים חוקתיים שנועדו להבטיח כי פוטין ישלוט ברוסיה במשך 16 שנים נוספות.
לאחר הנאום בפני חברי הפרלמנט, השידור חי מהישיבה הופסק. לאחר ההפסקה הציעה בסדינה לשנות את טיוטת ההחלטה של הדומה העירונית באישור התיקונים לחוקה. לפני הצהרת האישור, הציעה בסדינה להוסיף ביטויים אבסורדיים, למשל, "בהתחשב בכך שו.ו. פוטין, הוד מעלתו, הנשיא לכל חיים" או "בהתחשב בעובדה שו. פוטין הוא מתנתה של הרוסים לאנושות". לאחר מכן, נשללה ממנה זכות הנאום עד לתום הישיבה, בשל הגחכת ההצבעה.
הערות שוליים

↑  "Депутат: Беседина Дарья Станиславовна - избирательный округ № 8.Официальный сайт Московской городской Думы" (ברוסית). Московская городская Дума. נבדק ב-2019-12-18.
↑  "Депутат-урбанист Дарья Беседина отвечает на четыре главных вопроса о городе" (ברוסית). Рамблер/новости. נבדק ב-2019-12-18.
↑  Pertsev, Andrey (2019-09-09). "Navalny's 'Smart Vote' for the win?". meduza.io. נבדק ב-19 בדצמבר 2019. {{cite web}}:  (עזרה)
↑  Deutsche Welle (www.dw.com). "Избранный депутат Беседина: Москвичи хотели другую гордуму | DW | 09.09.2019" (ברוסית). DW.COM. נבדק ב-2019-12-18.
↑  Kjeld Hybel Journalist (2019-09-11). "Darija Besedina udfordrede Putin-styret og er klar til byrådet i Moskva" (בדנית). Politiken. נבדק ב-2019-12-18.
↑  Горяшко, Сергей (2019-09-19). "Партии нет, а фракция есть. Как после протестов заработала Мосгордума". נבדק ב-2019-12-20.
↑  "Дарья Беседина требует публичных слушаний бюджета" (ברוסית). נבדק ב-2019-12-18.
↑  "100 дней в той самой Мосгордуме". expert.ru. נבדק ב-2019-12-18.
↑  "Асоциальный бюджет" (ברוסית). Новая газета - Novayagazeta.ru. 2019-11-28. נבדק ב-2019-12-18.
↑  "Они говорят: «Не учите нас депутатствовать»" (ברוסית). Новая газета - Novayagazeta.ru. 2019-12-12. נבדק ב-2019-12-18.
↑  "«Яблоко» предлагает Мосгордуме отказаться от служебных машин" (ברוסית). Ведомости. נבדק ב-2019-12-20.
↑  "Комиссия Мосгордумы не разрешила задать Собянину вопрос о «московском деле»". The Village. 2019-12-17. נבדק ב-2019-12-18.
↑  "По три вопроса для мэрии". Коммерсантъ. 2019-12-18. נבדק ב-2020-01-05.
↑  "Депутат Мосгордумы задала Собянину вопрос о «московском деле» вопреки запрету" (ברוסית). openmedia.io. נבדק ב-2019-12-18.
↑  "Вопросы по согласованию и без". Коммерсантъ. 2019-12-18. נבדק ב-2019-12-18.
↑  "Депутат Мосгордумы добивается в суде присутствия коллег на заседаниях" (ברוסית). Ведомости. נבדק ב-2019-12-31.
↑  "Депутата Беседину лишили права слова после внесения 50 предложений к постановлению о поправках в Конституцию" (ברוסית). Эхо Москвы. נבדק ב-2020-03-13.
↑  "Мосгордума поддержала поправки в Конституцию" (ברוסית). РБК. נבדק ב-2020-03-13.
↑  "«Если цирк, то до конца». Депутат Мосгордумы предложила называть Путина «апостолом национального единства» — ее лишили слова" (באנגלית). rtvi.com. 2020-12-03. נבדק ב-2020-03-13.
דריה בסדינה בדיוני הדומה שבו מחתה כנגד התיקונים לחוקה שהציע ולדימיר פוטין. 2020.
האיים הספורדיים

| --- | --- |

 נתונים גאוגרפיים
 מיקום:  הים האגאי 
 קואורדינטות:  39°07′00″N 23°43′00″E﻿ / ﻿39.1167°N 23.7167°E﻿ / 39.1167; 23.7167
 שטח:  275.7 קילומטר רבוע
 נתונים מדיניים
 מדינה:  יוון 
 אזור זמן:  UTC+2
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןהאיים הספורדיים(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןהאיים הספורדיים
 
האיים הספורדיים (ביוונית: Βόρειες Σποράδες - מילולית - האיים המפוזרים) הם קבוצת איים (ארכיפלג) הממוקם לחופה המזרחי של יוון, בצפון הים האגאי, צפון-מזרחית לאי אביה.
קבוצת האיים כוללת 24 איים מהם חמישה מיושבים: אלוניסוס, סקיאתוס, סקופלוס, פריסטרה וסקירוס (מספר מועט של תושבים מתגוררים גם באיוני אדלפי).
מרבית האיים הספורדיים משתייכים מבחינה אדמיניסטרטיבית למחוז תסליה, אולם האי סקירוס שייך למחוז מרכז יוון.
בשנת 1992 הוקם באזור האיים גן לאומי שמטרתו להגן על בעלי חיים בסכנה, ובמיוחד על כלב ים נזירי מצוי. בגן הלאומי נמצאים גם הדולפינן, סטנלה מפוספסת ודולפין. באי פיפרו מתקיים קינון של מאות פרטים של בז חופים, וכן שחף אדום-מקור שהוא מין נדיר ממשפחת השחפיים (Audouin's Gull}.
הערות שוליים

↑  Paul Hellander, Kate Armstrong, Greek islands, page 423
| --- | --- |
בקרת זהויות :  NKC: xx0084358
האגודה הבין-לאומית של קונגו

| --- | --- |
 
 מייסדים:  לאופולד השני, מלך הבלגים 
 תקופת הפעילות:  17 בנובמבר 1879 – 29 במאי 1885 (5 שנים) 
 קואורדינטות:  2°52′48″S 23°39′22″E﻿ / ﻿2.88°S 23.656°E﻿ / -2.88; 23.656
 he
 
האגודה הבין-לאומית של קונגו (בצרפתית: Association internationale du Congo), הידועה גם בשם החברה הבין-לאומית של קונגו, הייתה אגודה שנוסדה ב-17 בנובמבר 1879 על ידי לאופולד השני, מלך הבלגים כדי לקדם את תחומי העניין שלו בקונגו. היא החליפה את "הוועדה לחקר קונגו העליונה" הבלגית, שהייתה חלק מחברת קש של האגודה האפריקאית הבין-לאומית שהוקמה לניצול קונגו. מטרותיה של אגודת קונגו הבין-לאומית היו לבסס את השליטה באגן קונגו ולנצל את משאביו הכלכליים. ועידת ברלין הכירה בחברה כריבונית על השטחים שבשליטתה וב-1 באוגוסט 1885, כלומר ארבעה וחצי חודשים לאחר סגירת ועידת ברלין, הודיע סגן המנהל הכללי של המלך לאופולד בקונגו כי החברה והשטחים הכבושים ייקראו מעתה "מדינת קונגו החופשית".
בעלות ושליטה

בעלי המניות הרשמיים של הוועדה לחקר קונגו העליונה היו אנשי עסקים הולנדים ובריטים ובנקאי בלגי שהחזיק במניות מטעם לאופולד. קולונל מקסימיליאן שטראוך, נשיא הוועדה, היה מינוי של לאופולד. לא הובהר להנרי מורטון סטנלי, שחתם על חוזה לחמש שנים להקמת בסיסים בקונגו ב-1878, אם הוא עובד עבור האגודה האפריקאית הבין-לאומית, הוועדה לחקר קונגו העליונה או לאופולד עצמו. חוזי העובדים האירופיים של סטנלי אסרו לחשוף את הטבע האמיתי של עבודתם.
ועידת ברלין

ועידת ברלין או ועידת קונגו בשנים 1884–1885 הסדירו את הקולוניזציה והסחר האירופיים באפריקה. המלך לאופולד השני הצליח לשכנע את המעצמות בוועידה שסחר משותף באפריקה הוא לטובת כל המדינות. החוק הכללי של הוועידה חילק את אפריקה בין המעצמות העיקריות של אירופה ואישר את השטח הנשלט על ידי אגודת קונגו כרכושה הפרטי, מה שבעצם הפך אותה לרכושו של לאופולד השני.
ב-10 באפריל 1884 אישר הסנאט של ארצות הברית לנשיא צ'סטר א. ארתור "להכיר בדגל ה-AIC כשווה לזה של ממשלת בעלות ברית". ב-8 בנובמבר 1884 הכירה גרמניה בריבונות החברה על קונגו.
הערות שוליים

↑  "Association Internationale du Congo". Encyclopædia Britannica. 22 במרץ 2007. {{cite web}}:  (עזרה)
↑  Memo from Belgium (באנגלית). 1978. p. 210.
↑  Rorison, Sean (2012-07-20). Congo: Democratic Republic - Republic (באנגלית). Bradt Travel Guides. p. 63. ISBN 9781841623917.
↑  Cornelis, S. (1991). "Stanley au service de Léopold II: La fondation de l'Etat Indépendant du Congo (1878-1885)". In Cornelis, S. (Ed.), H.M. Stanley: Explorateur Au Service du Roi. Pp. 41-60. Tervuren: Royal Museum for Central Africa.: 53–54.
↑  Simmonds, R. (2012-12-06). Legal problems arising from the United Nations military operations in the Congo (באנגלית). Springer. p. 26. ISBN 9789401192675.
↑  Katzenellenbogen, S. (1996). "It didn't happen at Berlin: Politics, economics and ignorance in the setting of Africa's colonial boundaries.".  In Nugent, P.; Asiwaju, A. I. (eds.). African Boundaries: Barriers, Conduits and Opportunities. London: Pinter. pp. 21–34.
↑  Hochschild, Adam (2011-05-13). King Leopold's Ghost: A Story of Greed, Terror and Heroism in Colonial Africa (באנגלית). Pan Macmillan. p. 81. ISBN 9780330469944.
↑  V, Dom Pedro (2011-12-22). The Quantum Vision of Simon Kimbangu: Kintuadi in 3D (באנגלית). Xlibris Corporation. p. 128. ISBN 9781469140360.
↑  Ndahinda, Felix Mukwiza (2011-04-27). Indigenousness in Africa: A Contested Legal Framework for Empowerment of 'Marginalized' Communities (באנגלית). Springer Science & Business Media. p. 304. ISBN 9789067046091.
↑  Pinder, Kymberly N. (2002). Race-ing Art History: Critical Readings in Race and Art History (באנגלית). Psychology Press. p. 237. ISBN 9780415927604.
↑  Förster, Stig; Mommsen, Wolfgang Justin; Robinson, Ronald Edward (1988). Bismarck, Europe and Africa: The Berlin Africa Conference 1884-1885 and the Onset of Partition (באנגלית). Oxford University Press [for] German Historical Institute. p. 240. ISBN 9780199205004.
↑  Nzongola-Ntalaja, Georges (2013-07-18). The Congo from Leopold to Kabila: A People's History (באנגלית). Zed Books Ltd. p. 29. ISBN 9781780329406.
| --- | --- |
בקרת זהויות :  NLI: 987013002921905171  BnF: cb151559373 (data)  LCCN: n80061024  VIAF: 144654270   WorldCat (עם VIAF): 144654270
סק"א אריות הכסף

| --- | --- |

 מידע כללי
 אולם ביתי
 האולם הקטן של היכל הספורט יובילייני
 (1,700 מושבים)
 סנקט פטרבורג
 מדינה:  רוסיה
 תאריך ייסוד:  2006
 תאריך פירוק:  2018
 ליגה:  MHL
 בעלים:  גזפרום אקספורט
 נשיא:  אלכסיי פופוב
 
 http://silverlions.ru
סמל הקבוצה בשנים 2006 - 2010
"סק"א אריות הכסף" (ברוסית: СКА-Серебряные Львы) הוא שמה של קבוצת הוקי קרח לנוער מהעיר סנקט פטרבורג, שהוקמה כבית הספר להוקי "אריות הכסף" בשנת 2006 ומוזגה עם קבוצת סק"א וריאגי ביולי 2018. הקבוצה הייתה אחת מקבוצות הבת של סק"א סנקט פטרבורג. מאז הפיכתה למועדון הוקי לנוער בשנת 2010 הקבוצה שיחקה בליגת MHL‏.
היסטוריה > "אריות הכסף"

קבוצת "אריות הכסף" פעלה תחילה כבית ספר להוקי קרח משנת 2006. בשנת 2010, הקבוצה הגישה מסמכים להנהלת ליגת MHL להפיכתה למועדון הוקי קרח לנוער ב-30 ביוני 2010. ב-6 ביולי 2010 ועדה של ליגת ההוקי לצעירים בחנה את תשתיות הקבוצה ולאחר שאישרה שהם עונים על הדרישות לכניסה לליגה הודיעה ב-5 באוגוסט על צירופה לליגה. המשחק הראשון שלה בליגה היה נגד חימיק שלה הפסידה בתוצאה 0-3. בנובמבר, במהלך הפסקה בעונה הסדירה של אליפות ה-MHL, הקבוצה השתתפה בטורניר של משחקי ידידות יחד עם סק"א-1946 וקבוצת הנוער של AIK השוודית. ה"אריות" סיימו במקום האחרון, לאחר שהפסידו בשני המשחקים: ל-AIK בתוצאה 1-6 (0:3, 0:0, 1:3), ולסק"א-1946 בתוצאה 4-5 (0:1, 2:2, 2:2). עם זאת, בעונת 2011/2012, הקבוצה התחזקה וסיימה לבסוף במקום ה-22 בעונה הסדירה.
היסטוריה > "סק"א אריות הכסף"

ב-1 בדצמבר 2014 הקבוצה נכללה במערכת קבוצות הבת של סק"א סנקט פטרבורג ושינתה את שמה לשם "סק"א אריות הכסף".
בעונת 2014/2015, הקבוצה בראשות המאמן החדש סרגיי יארובוי, בפעם הראשונה העפילה לפלייאוף, ה-MHL. בעונה הבאה הקבוצה אומנם לא הצליחה להגיע לפלייאוף, לעומת זאת, היא השיגה את התוצאה הטובה ביותר בתולדותיה עד אז— מקום 19 בטבלת האליפות. ברם, בעונת 2017/2018 היא שינתה את הנתון הזה והצליחה לסיים במקום ה-11 בעונה הסדירה, אך שוב כשלה בהעפלתה לשלבי הפלייאוף של הליגה.
ביולי 2018 נודע שהקבוצה לא תתמודד בעונת 2018/2019 והיא תתמזג עם סק"א וריאגי.
סטטיסטיקה

מש – משחקים, נצ – ניצחונות, נצה – ניצחונות בהארכה, נצב – ניצחונות בפנדלים, הפה – הפסדים בהארכה, הפב – הפסדים בפנדלים, ה – הפסדים, נק – נקודות, יחס – יחס שערי זכות וחובה, מ – מיקום בעונה הסדירה
| עונה | מש | נצ | נצה | נצב | הפב | הפה | ה | נק | יחס | מ | פלייאוף |
| --- | --- | --- | --- | --- | --- | --- | --- | --- | --- | --- | --- |
| 2010/2011 | 56 | 9 | 0 | 1 | 3 | 2 | 41 | 34 | 96-232 | 28 | לא העפילה |
| 2011/2012 | 60 | 20 | 3 | 6 | 1 | 2 | 28 | 81 | 180-193 | 22 | לא העפילה |
| 2012/2013 | 64 | 23 | 2 | 4 | 2 | 0 | 33 | 83 | 168-200 | 24 | לא העפילה |
| 2013/2014 | 56 | 18 | 0 | 3 | 2 | 1 | 32 | 63 | 123-171 | 31 | לא העפילה |
| 2014/2015 | 56 | 20 | 0 | 0 | 8 | 4 | 24 | 72 | 152-187 | 26 | הפסידה בסיבוב הראשון: 1:3 לקבוצת "אטלנטים" |
| 2015/2016 | 42 | 17 | 3 | 1 | 2 | 2 | 17 | 63 | 125-115 | 19 | לא העפילה |
| 2016/2017 | 56 | 25 | 1 | 1 | 2 | 4 | 24 | 84 | 147-137 | 21 | לא העפילה |
| 2017/2018 | 64 | 22 | 0 | 1 | 2 | 6 | 30 | 80 | 160-172 | 11 | לא העפילה |
ארנה

אולם הבית היה ההיכל הקטן של "יובילייני" המכיל 1,700 מושבים.
ראו גם

סק"א סנקט פטרבורג
MHL
הערות שוליים

↑  Команда МХЛ
↑  "В Санкт-Петербурге будет дерби". Официальный сайт МХЛ. 2010-06-30. נבדק ב-2010-08-28.
↑  "МХЛ провела инспекцию инфраструктуры «Серебряных Львов»". Чемпионат.ру. 2010.(הקישור אינו פעיל)
↑  "Новые клубы в МХЛ". Официальный сайт МХЛ. 2010-08-05.
↑  МХК Химик — Серебряные Львы 3:0
↑  ""Серебряные Львы" — АИК 1:6". Официальный сайт ХК СКА.
↑  ""СКА-1946" - "Серебряные Львы" - 5:4". Официальный сайт ХК СКА.
↑  http://mhl.khl.ru/news/index.php?ELEMENT_ID=138384&SECTION_ID= «Серебряные Львы»: Колоссальный шаг вперед
↑  Команда МХЛ «СКА — Серебряные Львы» — в структуре ХК СКА
↑  Тренерский состав команды МХЛ
↑  «СКА-Серебряные Львы» обыграли «Сахалинских Акул» и вышли в плей-офф МХЛ
↑  МХЛ. Подрастает «львенок» там — без плей-офф, но по местам
↑  Чемпионат МХЛ в сезоне 20110/2011
↑  Чемпионат МХЛ в сезоне 2011/2012
↑  Чемпионат МХЛ в сезоне 2012/2013
↑  Чемпионат МХЛ в сезоне 2013/2014
↑  Чемпионат МХЛ в сезоне 2014/2015
↑  1/16 финала
↑  Чемпионат МХЛ в сезоне 2015/2016
האופטמן

| --- | --- |
 
 מדינה:  גרמניה גרמניה
 צבא:  בונדסוור
 מערכת הדרגות:  דרגות הבונדסוור
 היררכיה:  קצינים
 בתוקף:  המאה ה-19 – הווה
 מקבילת נאט"ו:  OF-2
 מקבילת צה"ל:  סרן
 מקבילת הצבא:  האופטמן
 מקבילת חיל האוויר:  האופטמן
 מקבילת חיל הים:  קפיטן-לויטננט
 
האופטמן (בגרמנית: Hauptmann) היא מילה בגרמנית המתורגמת בדרך כלל כקפטן בצבאות הגרמני, האוסטרי, והשווייצרי.
הדרגה היא שוות ערך לדרגת קפטן בצבא הבריטי ובצבא ארצות הברית, והיא מדורגת כ-OF-2 בנאט"ו.
היסטוריה

כיום Haupt משמעותה 'ראשית', אולם במקור משמעותה הייתה 'ראש', כלומר Hauptmann מילולית פירושה "האדם הראש", שהוא גם השורש האטימולוגי של קפטן (מלטינית caput, 'ראש'). באופן כללי יותר, המילה יכולה לשמש לציון ראש של כל קבוצת אנשים באופן היררכי, על פי רוב, כמילה מורכבת. לדוגמה, Feuerwehrhauptmann משמעותה הקפטן של מכבי אש, ואילו Räuberhauptmann מציין מנהיג של כנופיית שודדים.
תארים אוסטריים וגרמניים רשמיים המשלבים את המילה כוללים Landeshauptmann, Bezirkshauptmann, Burghauptmann וBerghauptmann. בסקסוניה במהלך רפובליקת ויימאר, את התארים Kreishauptmann ו-Amtshauptmann נשאו עובדי מדינה בכירים.
Hauptmann (מגרמנית גבוהה מוקדמת Heubtmann) מזוהה עם המילה השוודית hövitsman, אשר גם משמעותה במקור הייתה "האדם הראש" או "האדם בראש", והיא קשורה קשר הדוק לhövding, כלומר "מנהיג". מאז ימי הביניים, שני התארים שימשו למנהיגי מדינה, יותר מאשר אנשי צבא. Heubtmann יכול להיות גם מקורו האטימולוגי של התואר "הֶטמן", המשמש במרכז ובמזרח אירופה.
סימני הדרגה

על דרגות הכתף (צבא היבשה, חיל האוויר) יש שלושה כוכבי כסף.
| צבא היבשה | חיל האוויר |
| --- | --- |
 האופטמן (קציני המטה הכללי)  האופטמן (יחידות חיל הרגלים הממונע)  האופטמן (יחידות מילואים חיל הרגלים הממונע) :  האופטמן (מדי שדה)
דרגות מקבילות

הדרגה מקבילה לדרגת קפיטן-לויטננט בדויטשה מרינה, ובמהלך מלחמת העולם השנייה דרגת אס אס האופטשטורמפיהרר הייתה שוות ערך להאופטמן.
| 0 | 1 | 2 |
| --- | --- | --- |
| דרגה זוטרה: אובר-לויטננט |   דרגות הבונדסוור  האופטמן | דרגה בכירה: מיור |
אינסברוק

מפה של העיר מ-1888
סרטוט של קווי החשמלית והמיניבוסים בעיר, 1996
אינסברוק בלילה
"גגון הזהב" (Goldenes Dachl) מסמלי העיר
אינסברוק (בגרמנית: Innsbruck, טירולית: Innschpruckh - בתרגום חופשי: גשר האין) היא בירת המדינה טירול שבאוסטריה. העיר, בה מתגוררים כ-120,000 תושבים (2008), ממוקמת על גדות נהר אין במקום התמזגותו עם עמק נהר זיל. העיר נמצאת במרחק של 30 ק"מ ממעבר ברנר שבהרי האלפים, עובדה המקנה לה פרסום בינלאומי כמרכז של ספורט חורף.